22.11.2022
2.
DA
Den Europæiske Unions Tidende
L 302/5
Definitioner I dette regulativ forstås ved:
2.1.
»elektromagnetisk kompatibilitet«: et køretøjs, en komponents eller en separat teknisk enheds evne til at fungere tilfredsstillende i sine elektromagnetiske omgivelser uden at påføre disse omgivelser uacceptable elektromagnetiske forstyrrelser
2.2.
»elektromagnetisk forstyrrelse«: ethvert elektromagnetisk fænomen, som kan nedsætte et køretøjs, en komponents eller en separat teknisk enheds funktionsevne samt funktionsevnen for et apparat, udstyr eller system, når de fungerer nær køretøjet.
Elektromagnetisk støj, uønskede signaler eller enhver ændring af selve forplantningsmediet betragtes som elektromagnetiske forstyrrelser
2.3.
»elektromagnetisk immunitet«: et køretøjs, en komponents eller en separat teknisk enheds evne til at arbejde under påvirkning af (nærmere angivne) elektromagnetiske forstyrrelser uden nedsættelse af funktionsevnen; dette omfatter ønskede radiofrekvenssignaler fra radiosendere eller udstrålinger fra ISM-apparatur (industri­ elt/videnskabeligt/medicinsk udstyr) i eller uden for køretøjet
2.4.
»elektromagnetiske omgivelser«: samtlige elektromagnetiske fænomener, som er til stede i en given situation
2.5.
»bredbåndsemission«: emission med båndbredde, der er større end et givet måleapparats eller en given modtagers, (International Special Committee on Radio Interference (CISPR) 25)
2.6.
»smalbåndsemission«: emission med båndbredde, der er mindre end et givet måleapparats eller en given modtagers (CISPR 25)
2.7.
»elektrisk/elektronisk system«: elektrisk og/eller elektronisk komponent eller enhed af komponenter, herunder alle tilhørende elektriske forbindelser og kabler, som er en del af et køretøj, men ikke beregnet til at blive typegodkendt for sig
2.8.
»elektrisk/elektronisk enhed«: elektrisk og/eller elektronisk komponent eller enhed af komponenter, herunder alle tilhørende elektriske forbindelser og kabler, som er beregnet til montering i et køretøj for at udfylde en eller flere nærmere angivne funktioner.
Efter anmodning fra fabrikanten eller dennes repræsentant kan en elektrisk/elektronisk enhed godkendes enten som »komponent« eller »separat teknisk enhed«
2.9.
»køretøjstype«: for så vidt angår elektromagnetisk kompatibilitet, køretøjer, som ikke afviger væsentligt fra hinanden på bl.a.
følgende punkter:
2.9.1.
motorrummets størrelse og form
2.9.2.
den generelle placering af elektriske og/eller elektroniske komponenter og af det samlede ledningsnet
2.9.3.
det materiale, som hovedsagelig er anvendt til køretøjets karrosseri (f.eks. stål, aluminium eller glasfiber).
Tilstedeværelsen af plader af et andet materiale ændrer ikke på køretøjstypen, forudsat at det mest anvendte materiale er det samme.
Sådanne varianter skal dog anføres.
2.10.
»type elektrisk/elektronisk enhed« for så vidt angår elektromagnetisk kompatibilitet, elektriske/elektroniske enheder, som ikke afviger fra hinanden på væsentlige punkter, såsom:
2.10.1.
den funktion, som den pågældende enhed udfylder
2.10.2.
generelt arrangement af elektriske og/eller elektroniske komponenter, hvis relevant.
2.11.
»køretøjsledningsnet«: kabler til forsyningsspænding, bussystem (f.eks.
CAN), kabler til signaler eller aktive antenner, som er installeret af fabrikanten